अगर अंतर्राष्ट्रीय परिद्रश्य में नज़र डालें तो विश्व की ‘फार्च्यून फाइव हंड्रेड’ कम्पनीज़ के मुख्य कार्यकारी अधिकारी (लगभग पैंतीस प्रतिशत) इंजीनियर्स हैं. आज अगर बदलती अर्थव्यवस्था के तौर तरीकों को देखा और समझा जाए, तो इस वैश्विक अर्थ व्यवस्था में जहाँ ई-कॉमर्स बहुत बड़ा रोल निभा रही है, और भारतीय एन्जीनिअर्स का जिस तरह से डंका राष्ट्रीय और अंतर्राष्ट्रीय स्तर पर बज रहा है, वो काबिले तारीफ़ है. सत्य नादेला और सुन्दर पिचाई जैसे नए यूथ आइकॉन हमारे देश में युवाओं के लिए प्रेरणा श्रोत बनकर उभर रहे हैं. और हो भी क्यूँ नही, जिस सुन्दर पिचाई के घर में टेलीफोन, टेलीविज़न और कंप्यूटर जैसी मूल भूत सुविधायें नहीं थी, आज उसी सुन्दर पिचाई को गूगल जैसी विख्यात कंपनी पिछले वर्ष छै सौ सड़सट करोड़ रुपये का वार्षिक वेतन देती है. आज एप्पल जैसी कंपनी में हर तीसरा इंजिनियर भारतीय है, जो की अपने आप में एक विशेष उपलब्धता है. यानी की अमेरिका की सिलिकॉन वैली में लगभग चालीस प्रतिशत इन्जिनिअर्स भारतीय हैं.